text: Skød sig selv i maven ved fejl
  05 august 2015 kl. 08.55
  En 46-årig mand fra Tønder bar sig tirsdag uheldigt af sted, da han ved en fejl skød et søm i maven på sig selv.
  Ved 16.40-tiden tirsdag kom en 46-årig tømrer fra Tønder-egnen galt af sted, da han var på job på Stenbjerg i Christiansfeld, skriver Newsbreak.dk.
  Manden, der stod og arbejdede med en sømpistol, tabte den, men nåede at gribe den igen. Ved uheldet pressede manden sømpistolen ind i maven på sig selv og fik trykket på aftrækkeren, hvilket skød et 9,8 cm langt søm ind i maven på ham.
  Manden blev derefter kørt til behandling på skadestuen, og han har det efter omstændighederne godt.
  